Η συμφωνία μεταξύ UBA και του ιδρυτή της Χαϊπίριον Πολ Μαρκς
έκανε άλλο ένα βήμα προς την ολοκλήρωσή της,
με την επίσημη σύσταση του διοικητικού συμβουλίου του UBA
για ψήφο των μετόχων υπέρ της πώλησης στο ετήσιο μίτινγκ της εταιρείας.
Οι επικριτές χαρακτηρίζουν τη συμφωνία απερίσκεπτη, ακόμη κι επικίνδυνη.
Και ως πρώην υπάλληλος του UBA, πρέπει να συμφωνήσω.
Θα 'πρεπε ένας δισεκατομμυριούχος με μεγάλη αποστροφή στον Τύπο
να πάρει τα κλειδιά μιας εταιρείας παραδοσιακών ΜΜΕ
σε μια περίοδο που η αλήθεια έχει σημασία όσο ποτέ άλλοτε;
Όλοι ζηλεύουν.
Έχει γίνει σούσουρο με το ντιλ.
Γιατί μια τεχνολογική ν' ασχοληθεί με τα ΜΜΕ;
Τύποι σαν εμένα έχουμε υπερβολικά μεγάλη επιρροή, σημαντικό βήμα.
Τα 'χουμε ακούσει.
Μάλλον είμαι ο τελευταίος που θα έπρεπε να βρίσκεται εδώ,
ως, μάλλον, ο μόνος εδώ μέσα που δεν έχει απολυτήριο λυκείου.
Αλλά θέλω να είμαι σαφής.
Ξέρω ότι η δουλειά σας είναι καίρια και θα το στηρίξω αυτό.
Γι' αυτόν τον λόγο, λοιπόν,
είμαι εδώ για ν' ακούσω, είμαι διαθέσιμος κι ελπίζω να ξεκινήσει ο διάλογος.
Οπότε, αν κάποιος έχει ερωτήσεις, ακούω.
Ναι. Η άποψή σας για το χακάρισμα; Και ξέρουμε ποιος κρύβεται από πίσω;
Προς το παρόν εικάζουμε τη Ρωσία.
Μα ευχαρίστως να το ψάξει σε βάθος η ερευνητική μου ομάδα
και, ελπίζω, να βρει μια άκρη.
Να είστε βέβαιοι ότι στο εξής τα δεδομένα σας θα είναι ασφαλή.
Αυτά δεν συμβαίνουν στη Χαϊπίριον.
Κι οι εργαζόμενοι στο The Morning Show;
Σε τέτοιες καταστάσεις, πολλές φορές απολύεται κόσμος.
Μάλιστα. Κοιτάξτε, σκοπεύω να επεκτείνω το ειδησεογραφικό, όχι να το κλαδέψω.
Ίσως είναι λίγο νωρίς να μπούμε σε λεπτομέρειες.
Μα μετά τη συμφωνία, θα επανεξετάσουμε τους αριθμούς.
Ναι, Άλεξ. Δεν χρειάζεται να σηκώνεις το χέρι.
Η Χαϊπίριον είναι ένας πολυεθνικός όμιλος
κι εσύ διατηρείς στενές σχέσεις με κυβερνήσεις, ολιγάρχες...
Δεν ξέρω αν θα το περιέγραφα έτσι, αλλά...
Ποιος μας διαβεβαιώνει ότι οι ειδήσεις για τη Χαϊπίριον
ή τους συνεργάτες της δεν θα επηρεάζονται;
Δηλαδή;
Η εταιρεία σου έχει συμβόλαια με πολλές υπηρεσίες επιβολής νόμου.
Άλεξ, δεν είναι συνέντευξη Τύπου.
- Αυτά μετά τις υπογραφές. - Ερωτήσεις κάνουμε.
- Δεν πειράζει. - Απλώς ρωτάω.
Ναι. Τι; Είχες κάποια ερώτηση;
Λένε ότι μια αστυνομική δύναμη στην Αριζόνα
χρησιμοποιούσε το λογισμικό ασφαλείας σου για φυλετική στοχοποίηση ατόμων.
Η επαναστάτρια δεν κρατιέται σήμερα.
Μάλιστα. Δεν ξέρω πώς ακριβώς να απαντήσω σε μια φήμη.
Απλώς λέω ότι πιθανώς να υπάρχουν αντικρουόμενα συμφέροντα.
Ξέρεις, σε πολλά ζητήματα.
- Ναι. - Το έχω ξαναπεί.
Δεν έχω καμία επιθυμία να καθορίσω τι έχει δημοσιογραφικό ενδιαφέρον.
Αυτή είναι δουλειά της Στέλα Μπακ κι είναι ικανότατη να την κάνει.
Σου απάντησα;
Όχι απόλυτα.
Μάλιστα. Λοιπόν, να τα πούμε ιδιαιτέρως αυτά αργότερα;
Θεέ μου. Πλάκα μου κάνεις;
Άλεξ, αν θα μπορούσες να αποφύγεις να κατηγορείς τον νέο μας συνεταίρο
ότι στοχοποιεί φυλετικά τους κατοίκους της Αριζόνα, τι καλά θα ήταν.
Δεν ξέρουμε τι κάνει ο τύπος. Ή με ποιον.
Προσωπικά, θεωρώ λογική την ερώτηση.
Το Νομικό θα σε ενημερώσει για τα επαγγελματικά του ενδιαφέροντα.
Μα ό,τι προσωπικό έχετε εσείς οι δυο...
Συγγνώμη. Προσωπικό;
Είδα τη μεγαλειώδη άφιξή σου με το ελικόπτερο. Όλοι την είδαμε.
Εννοείς όταν τον επανέφερα μόνη μου στο τραπέζι κι έσωσα το ντιλ σου;
Το οποίο εσύ τίναξες στον αέρα; Όχι.
Δεν θα βάζεις φωτιά και θα ζητάς μπισκοτάκι όταν τη σβήνεις.
Ωραία, κατάλαβα. Εντάξει; Κατάλαβα.
Τον πέταξα απ' τη βάρκα. Τον ανέβασα πάλι.
Κι ίσως ήταν βιαστικό.
Μα τώρα τον έχουμε πάλι. Άρα πρέπει να το ψάξουμε σε βάθος.
Θέλω να του πάρω συνέντευξη στην εκπομπή.
Πλησιάζουμε στο τέλος μιας διαπραγμάτευσης
- που έχει χρειαστεί δύο γαμωχρόνια... - Δύο χρόνια.
κι όλους τους μεγαλοδικηγόρους της γύρω περιοχής,
οπότε μπορείς να μην οδηγείς το βαρκάκι σου στα βράχια;
Εντάξει, Κόρι. Θέλω διακαώς να γίνει αυτό το ντιλ όσο κι εσύ.
Μα πολλοί είναι επιφυλακτικοί.
- Καταλαβαίνω. Μάλιστα. - Τέλεια.
Θες να γίνεις συνεταίρος. Θες μια θέση στο τραπέζι των μεγάλων.
Μα δεν ήρθε η σειρά σου, Άλεξ!
Θέλω να σταματήσεις την παρενόχληση. Τελείωσε. Τον ελέγξαμε.
Εγώ όχι.
Κακή στιγμή;
- Όχι, καθόλου! Περάστε. - Εγώ έφευγα, οπότε...
- Ευχαριστώ, Κόρι. - Εγώ ευχαριστώ, Άλεξ.
Χαίρομαι που σε βλέπω.
Κι εγώ.
Εντάξει.
Τι συμβαίνει;
Καλώς ήρθες στον υπέροχο κόσμο της διαχείρισης ταλέντων.
Γεια!
- Γεια! Συγγνώμη, ήρθαμε νωρίς. - Γεια.
- Δεν το συνηθίζεις! - Εντάξει.
- Εσύ θα είσαι η Σέριλ. Γεια! - Συγγνώμη.
- Πόσο χαίρομαι που σε γνωρίζω. - Εντάξει.
- Κι εγώ το ίδιο. - Είσαι ομορφότερη από κοντά.
Σ' ευχαριστώ!
- Κι αυτή θα είναι η Τέιλορ. - Ναι.
- Τέιλορ, γεια! - Πες ένα γεια.
Γεια. Όλα καλά. Ναι;
- Γεια, είμαι η θεία Μπράντλεϊ! - Ναι.
- Δες τη. - Φέρνει λίγο στη μαμά φατσικά.
- Αυτό με φρικάρει λίγο. - Ναι.
- Θέλω να πω... Μπαμπάς. - Έγινα μπαμπάς! Τα κατάφερα.
- Περάστε, παιδιά. - Ευχαριστούμε.
Σαν στο σπίτι σας.
Σέριλ, δεν ξέρω να διαχειριστώ
- αυτά τα σπαστά. - Όχι.
Μην ανησυχείς. Δεν παλεύονται. Ναι.
- Ώστε έτσι το κάνεις. - Έτσι το κάνεις.
Ανυπομονώ να σε δω στις ειδήσεις.
Ναι.
Δεν ξέρω αν θα προλάβουμε με τις δουλειές σου, μωρό μου.
Αλήθεια;
- Ίσως την επόμενη φορά. Έτσι; - Ναι.
Το δωμάτιο είναι όλο ευθεία.
- Ευχαριστώ. - Κι έρχομαι.
- Μπραντ, ετοιμάζεσαι για τη συντέλεια; - Δεν θα πεινάσετε στο σπίτι μου.
Πάω να βοηθήσω τη γλυκύτατη γυναίκα σου.
Θα σου στείλω πράγματα απ' της μαμάς σου.
- Τα Χάμελ της θα ήταν τέλεια εδώ. - Δεν... Χάμελ;
Εντάξει. Ναι, ωραία θα ήταν.
- Χάρηκα. - Κι εγώ.
- Τα ξαναλέμε. - Ναι.
- Γκλεν. - Τον λατρεύω.
- Στέλα Μπακ! Να τη. - Τι λέει;
- Καθυστέρησες; - Συγγνώμη, ναι.
Το αθλητικό θέλει να χτίσουμε το πρόγραμμα πάνω στην ομάδα της Formula 1.
- Είχαν πολλές ιδέες. - Ναι.
Δεν τους καλούμε στις εκδρομές.
Δες εδώ. Διευθύνεις μεγάλο ειδησεογραφικό.
Δες εδώ. Αγόρασες μεγάλη εταιρεία ΜΜΕ.
Πάντα περίμενα ότι θα κατέληγες εδώ.
Σε θυμάμαι να μου λες ότι δεν έκανα για τα τεχνολογικά.
Και με αγνόησες, κι έφτιαξες τη δική σου σταρτ απ.
Ναι.
Σε παρακολουθούσα.
Και για σένα μ' ενδιαφέρει το μέρος.
Λοιπόν, οι ειδήσεις του UBA. Τι θα ήθελες;
Μπαίνεις στο ψητό.
- Αφού έχω καθυστερήσει. - Ναι.
Περισσότερα πολιτικά, ξεκινώντας απ' τις ενδιάμεσες εκλογές.
Ακόμη και η Γενιά Ζ βλέπει τηλεόραση όταν έχει σασπένς η δημοκρατία.
Μάλιστα.
Και θέλουμε τεράστια μερίδια αγοράς στο ψηφιακό.
Το UBA θα ενσωματωθεί στη μηχανή αναζήτησής σου
για ένα υβριδικό σάιτ με επικεφαλίδες βασισμένες στο ιστορικό αναζήτησης.
Δηλαδή, χρειάζεσαι πόρους για να περάσεις στην επίθεση με την τεχνολογία μου.
Γιατί είσαι εδώ;
Και μη μου πεις για να σώσεις την τέταρτη εξουσία.
Η βάρκα μπάζει νερά απ' όταν ανέλαβε ο Κόρι, δεν βρίσκεις;
Είχαμε τις δυσκολίες μας.
Γιατί τον καλύπτεις;
Πολ. Είναι ώρα.
- Είναι ώρα. Εντάξει. - Αμάντα.
Στέλα.
Χάρηκα που σε είδα. Θα τα ξαναπούμε. Να πάμε για κάνα ποτό.
Τι άλλο έχουμε;
Τι θέα!
Δεν το λένε τσάμπα "κορυφή".
Το Εμπάιαρ Στέιτ Μπίλντινγκ είναι πανέμορφο.
Μου θυμίζει τρομερά το Άγρυπνος στο Σιάτλ.
Ναι. Το οποίο έχω δει πλέον καμιά εικοσαριά φορές.
- Αλήθεια; Δεν το έχω δει. Καλό; - Ναι.
- Θα το λάτρευες. - Ναι.
- Είναι σίγουρο... - Αλήθεια;
Όχι, δεν θα το λάτρευες.
- Είναι απ' την αναστάτωση. - Νομίζω ότι πεινάει.
Άσε μας λίγο.
Ησύχασε, μωρό μου. Εδώ είναι η μαμά.
- Τη λατρεύω. - Ναι;
Θεούλη μου. Ναι, είναι καταπληκτική.
Μην τα κάνεις μαντάρα.
Ναι. Θα προσπαθήσω να μην τα κάνω μαντάρα.
Δεν το εννοούσα έτσι. Είμαι υπερήφανη για σένα.
Να σου πω κάτι;
Ναι.
Θα παραδοθώ γι' αυτό που έκανα στο Καπιτώλιο.
Τι;
Σε δυο μέρες
θα στείλω τη Σέριλ και το μωρό πίσω και θα πάω στα τοπικά του FBI.
Εκείνη δεν ξέρει τίποτα ακόμη,
οπότε θα το εκτιμούσα αν δεν έλεγες τίποτα.
Θεέ μου, Χαλ.
Δεν χρειάζεται να σου πω πόσο ηλίθιο είναι αυτό, έτσι;
Θα με βρουν.
Είσαι τρε... Μελετούν τα βίντεο.
- Το ψάχνουν οι πάντες. - Θεέ μου.
Είναι πιο επιεικείς, όμως, αν παραδοθείς.
Θεέ μου.
Δεν θέλω να μου σπάσει την πόρτα το FBI, να με σημαδεύουν με όπλα...
Όχι, Χαλ. Απλώς όχι.
Μπραντ, δεν θα σ' ανακατέψω.
Πώς δεν θα μ' ανακατέψεις;
Πέντε λεπτά αφότου ομολογήσεις στο FBI,
θα με κατηγορήσουν για καταστροφή τεκμηρίων
και για ψευδή κατάθεση.
Και τα δύο κακουργήματα, Χαλ.
Όχι, λυπάμαι, δεν μπορείς να το κάνεις.
Πρέπει να το αφήσουμε πίσω μας. Είναι ήδη πίσω μας.
Το έχω αποφασίσει. Θα το κάνω.
Ήθελα μόνο να σου το πω.
- Γεια. - Γεια.
Με κάλεσες. Θα τα πούμε ιδιαιτέρως;
Ναι. Πέρνα μέσα. Κάτσε.
Πώς να βοηθήσω;
Βασικά, θέλω να ζητήσω κάτι.
Να γνωρίσεις τον αγαπημένο μου ολιγάρχη;
Όχι. Βασικά, θα ήθελα να σου πάρω συνέντευξη.
Θα σε ήθελα πολύ στην εκπομπή.
Ξέρω ότι δεν δίνεις συνεντεύξεις.
- Αλλά ο κόσμος είναι επιφυλακτικός. - Ναι, όπως λες εσύ.
Και νομίζω πως είναι μια εύλογη ανησυχία για τους μετόχους.
Και θα ήταν μια υπέροχη ευκαιρία για σένα να τους καθησυχάσεις και να τους δείξεις
- γιατί πρέπει να στηρίξουν το ντιλ. - Ναι.
Επίσης, θα ήταν μια σπουδαία ευκαιρία για σένα.
Είπα ναι. Ευχαρίστως να το κάνω.
- Ναι. - Οπότε...
Χωρίς προσυμφωνημένες ερωτήσεις; Έτσι δεν είναι η εκπομπή σου;
Ναι.
Κι υποθέτω ότι δεν έχεις πρόβλημα μ' αυτό.
Εντάξει. Τι λες για την Πέμπτη;
Πέμπτη. Αυτήν την Πέμ...
- Αυτή την Πέμπτη; - Ναι.
Την άλλη βδομάδα θα είμαι στο Τέξας, οπότε, συγγνώμη.
Όχι. Ναι, Πέμπτη. Μια χαρά. Πέμπτη, λοιπόν. Τέλεια.
Πού;
Έχεις κατοικία σ' αυτήν τη χρονική ζώνη;
- Θα το κανονίσει η Αμάντα για τα Χάμπτονς. - Τέλεια.
Περίμενες να αρνηθώ;
Ναι. Ψιλό.
Θεωρώ πως έχεις δίκιο.
Δεν θέλω να υπάρχουν παρεξηγήσεις για το τι συμβαίνει εδώ...
- Ναι. - Με το ντιλ.
Ναι, ακριβώς.
Μάλιστα. Εντάξει, λοιπόν. Αυτό ήταν. Τέλεια.
Θέλω να πω, την Πέμπτη στα Χάμπτονς. Πολύ ωραία. Εντάξει.
- Ανυπομονώ. - Κι εγώ.
Τέλεια. Εντάξει.
- Εδώ είναι το καμαρίνι σου. - Γαμώτο.
Εγώ δεν θα 'πρεπε να φύγω;
Εγώ λέω να ξοδέψουμε. Επέτειο έχουμε.
Τι; Τον Ιούνιο είναι.
Όχι. Στις 30 Απριλίου είναι. Δεν θυμάσαι;
Που πιαστήκαμε κρυφά απ' το χέρι στο ρεπορτάζ με το νεκροτομείο;
- Απίστευτα ρομαντικό. - Από τότε μετράς;
- Εσύ από πότε μετράς; - Απ' το πρώτο φιλί. Φυσιολογικά.
Έλα. Πακέτο μήνα μέλιτος στον Νιαγάρα.
Ένα μπουκάλι σαμπάνια. Καταρράκτης.
Πακέτο μήνα μέλιτος;
Έτσι το λένε, αλλά...
Εντάξει.
- Εντάξει; - Εντάξει.
Λοιπόν... Πολύ διακριτικό.
Ψάξτε τον Μαρκς. Θα του πάρω συνέντευξη.
Τι; Αυτός είχε αλλεργία στην κάμερα.
Μόλις την ξεπέρασε.
Εντάξει. Κι ο Κόρι το ενέκρινε;
Δεν χρειάζομαι την άδεια του Κόρι για να του πάρω συνέντευξη.
Και θέλω να μάθει ο κόσμος ότι δεν κρύβουμε τίποτα.
Εντάξει; Θα γίνει. Και σε δύο μέρες.
- Τι; - Τι;
- Όχι.
Δεν προλαβαίνω να την ετοιμάσω σε δύο μέρες, ιδίως για τέτοιον τύπο.
Είναι αδύνατον.
Απλώς θα πατήσεις παύση στην κοινωνική σου ζωή.
Για κάτσε. Ο ένας είναι η κοινωνική ζωή του άλλου. Θα 'χει πλάκα.
Θα διαβάζετε αποκόμματα αγκαλίτσα.
- Σ' αρέσει αυτό το αστείο. - Ισχύει.
Έχω βάλει όλο το ερευνητικό να ψάχνει.
Θα συμβεί και μπορούμε να το κάνουμε. Μπορείς.
Δεν γαμιέται; Ας το κάνουμε.
Μάθε αν κάποιος έχει συγγένεια ή έχει κοιμηθεί μαζί του. Μακάρι και τα δύο.
- Ίσως κάποιος μιλήσει. - Έγινε.
Εντάξει. Τέλεια.
Έχει αγοράσει ή χτίσει δεκάδες εταιρείες την τελευταία εικοσαετία.
Κάποιος θα ξέρει κάτι, έτσι; Ή θα τον σιχαίνεται.
Εντάξει. Λοιπόν, ξεκινάμε. Θα το κάνουμε!
Έχεις ένα λεπτό;
- Ναι. Πέρνα. - Τέλεια.
Εσύ...
συνάντησες τον Πολ Μαρκς στη Σίλικον Βάλεϊ, έτσι;
Για λίγο. Γιατί;
Πώς ήταν τότε;
Δεν ξέρω. Όπως και τώρα.
- Γοητευτικός. Ψηλός. - Μάλιστα.
Έχεις ακούσει ποτέ κάνα κουτσομπολιό γι' αυτόν;
Τι εννοείς ακριβώς;
Ξέρεις, κουτσομπολιά. Τροχαίο με εγκατάλειψη, νεκρές στριπτιζέζ.
Μεταγγίσεις αίματος από 12χρονο.
Τέτοια, ξέρεις.
Ειλικρινά, ίσα που τον ήξερα. Εγώ σπούδαζα ακόμη.
Οπότε...
Μάλιστα, εντάξει. Απλώς σκέφτηκα... Ίσως.
Γιατί ρωτάς;
Θα καθίσει και θα μιλήσει με την Άλεξ. Επίσημα.
Οπότε, προφανώς, αν σκεφτείς οτιδήποτε...
Ναι. Φυσικά.
Εντάξει. Ευχαριστώ.
Θα πάω και στους πέντε δήμους.
Κι ένα φέρι για Στάτεν Άιλαντ περνά δίπλα απ' το Άγαλμα της Ελευθερίας.
- Πόσο κάνει; - Βασικά, είναι δωρεάν.
Αλήθεια; Δωρεάν;
Σίγουρα το προσθέτω στη λίστα.
Και πρέπει να πάμε στο παιχνιδάδικο FAO Schwarz για το ζουζούνι.
Τι λέτε να περάσετε απ' το UBA;
Μπορούμε;
Ναι, για μια ολοκληρωμένη εμπειρία VIP.
Θα με δείτε να μαγνητοσκοπώ κάτι για το δελτίο.
Ναι, εννοείται! Ναι!
Χαρά μου. Θα είναι ωραία.
Σ' ευχαριστώ! Απίστευτα συναρπαστικό! Ανυπομονώ να τα πω σε όλους όταν γυρίσω.
Χαλ, είναι υπέροχο. Δεν ξέρω τι να φορέσω.
Είσαι απίστευτη εκεί πάνω.
- Ευχαριστώ. - Μωρό μου;
- Ναι. - Ναι, ξέρω ότι έχεις ξανάρθει.
Ναι, πάει καιρός.
Χαλ, χαίρομαι που σε ξαναβλέπω. Εσύ είσαι η Σέριλ;
Ναι. Χίλια ευχαριστώ για τη VIP ξενάγηση.
Δεν είναι φαντεζί σαν το TMS, αλλά κάτι κάνουμε.
Μπράντλεϊ, ο τύπος έχει τεχνικά θέματα κι ίσως πέσει το σήμα.
Μην ανησυχείς. Ευχαριστώ που το οργάνωσες. Ξέρω ότι ήταν κάπως βιαστικό.
Επιμένω να περιμένουμε μέχρι τις ακροάσεις τον Ιούνιο.
Το συζητάμε αργότερα.
Αυτό θα παίξει απόψε;
Ακριβώς.
- Θέλετε να έρθετε πίσω; - Εντάξει.
- Έτοιμοι; - Αρχίζω μέτρημα.
- Ευχαριστώ. - Σε πέντε, τέσσερα, τρία...
Ράιντερ Φλιντ, ευχαριστώ που είσαι κοντά μας.
Αυτό το διάστημα περιμένεις τη δίκη
για την επίθεση σε αστυνομικό του Καπιτωλίου στις 6 Ιανουαρίου.
Σωστά;
Δεν πίστευα ότι είχε το δικαίωμα να μας κρατήσει εκτός Καπιτωλίου.
Είναι ιδιοκτησία του λαού. Ο λαός εξαπατήθηκε.
Οπότε, ο λαός έπρεπε να αντιδράσει.
Εσύ πίστευες ότι οι εκλογές του 2020 είχαν κλαπεί;
Εκατό τοις εκατό.
Και μετά απ' όσα έμαθες έκτοτε, το πιστεύεις ακόμη;
Όχι.
Αν ήξερες ότι οι ισχυρισμοί του τέως προέδρου ήταν αβάσιμοι...
Θα καθόμουν σπίτι μου.
Εγώ...
Έχασα τη δουλειά μου.
Η οικογένειά μου δεν μου μιλάει.
Θέλω να σταθούμε λίγο εδώ.
Στην απώλεια της οικογένειάς σου. Νιώθεις ότι άξιζε τον κόπο;
Εσύ τι λες, διάολε;
Λέω ότι δεν δίνουμε προσοχή στις παράπλευρες απώλειες όλου αυτού.
Πάρε τον χρόνο σου.
Το TMS να προμοτάρει τη συνέντευξη.
- Της Άλεξ με τον Πολ. - Ναι.
Να ανεβάσει τα νούμερά μας, να βοηθήσει το UBA+.
Τέλειο. Θα τραβήξω άπειρα παρασκηνιακά.
Τέλεια. Αν μας δώσεις υλικό, θα μοντάρουμε ένα τρέιλερ.
- Να εκμεταλλευτούμε τον σάλο για το ντιλ. - Τέλεια. Ναι.
Στέλα, εσύ τι λες;
Δική σου εκπομπή είναι. Κάνε ό,τι θες.
Απλώς λέω ότι πρέπει να είμαστε προσεκτικοί.
Να μη μοιάζει με διαφήμιση, ότι κάνουμε κωλοτούμπες.
Ξέρεις ότι η Άλεξ δεν κάνει τέτοια.
Πώς πάει η προετοιμασία; Βρήκες τίποτα ενδιαφέρον;
Όχι. Δεν έχω και πολύ χρόνο.
Δηλαδή, τίποτα;
Ας πούμε ότι πιο πιθανό είναι να βρω τον Τζίμι Χόφα
πάρα την επετηρίδα του τύπου.
Ναι, μα έχει σημασία; Δεν θέλουμε να είναι γύρος θριάμβου;
- Είμαστε εντάξει, θεωρώ. - Όντως.
Εντάξει. Έγινε.
Λοιπόν, εσείς...
Τσιπ.
- Ναι, εντάξει. - Ναι.
Είναι κάτι που ήθελες να...
Πρέπει να μιλήσουμε.
Ημέρα οικογένειας σήμερα;
Η γυναίκα του Χαλ ήθελε να δει το στούντιο.
Ενδιαφέρουσα επιλογή εκείνη η συνέντευξη σήμερα.
Ήταν κλεισμένη βδομάδες.
Μπράντλεϊ...
έχουμε πρόβλημα;
Όχι.
Γιατί εκ πείρας ξέρω
ότι ο Χαλ δεν εμφανίζεται αν δεν πρόκειται να γαμηθεί ο Δίας.
- Κοίτα, το διαχειρίζομαι. - Όπως την τελευταία φορά;
Πάψε να ανακατεύεσαι, Κόρι.
Νομίζεις ότι βοηθάς, αλλά μόνο χειρότερα τα κάνεις.
Διόρθωσέ το, αλλιώς θα το κάνω εγώ.
- Γεια. - Γεια.
Συγγνώμη που άργησα.
Κι εμένα μου έλειψες.
- Χρειάζομαι ένα ποτό. Να πιούμε; - Εντάξει. Ναι.
Σ' τα είπα; Η Όντρα μάλλον είναι έγκυος.
Τι; Αλήθεια;
Ναι. Πέρασα απ' το καμαρίνι της κι ήταν σβηστά όλα τα φώτα
και στεκόταν μπροστά στον καθρέφτη.
- Ορίστε. - Ευχαριστώ.
Έτριβε την κοιλιά της.
Μπορεί να διαλογιζόταν.
Η Όντρα να διαλογίζεται;
Μιλούσε στο ενός λεπτού σιγή για την 11/9.
- Ναι. - Πώς πάει με την τρέλα εκεί πέρα;
Ποια τρέλα;
Ο Πολ Μαρκς. Πώς είναι;
Ναι. Δεν νομίζω πως έκλεισε το ντιλ.
Και ποιος ξέρει αν θα ευοδωθεί.
- Μάλιστα. - Ναι.
Τι κάνουμε;
Τι εννοείς;
Συναντιόμαστε στου Κόρι.
Με καλείς για δείπνο και το ακυρώνεις.
Κι απόψε, μου τηλεφωνείς τελευταία στιγμή. Ξανακανονίζουμε.
Και δεν ξέρω πού είναι το μυαλό σου, αλλά σίγουρα όχι εδώ.
Πραγματικά...
Ήθελα να σε δω.
Αλήθεια; Ή απλώς ήθελες ένα ποτό;
Κοίτα, ήρθε ο Χαλ με τη Σέριλ και το παιδί, και...
Μάλιστα. Ο Χαλ.
Όχι, δεν είναι έτσι. Ξέρω ότι τον σιχαίνεσαι.
- Δεν σιχαίνομαι τον Χαλ. - Κι όμως.
Τέλος πάντων. Δεν πειράζει. Δεν θέλω να το συζητήσω.
Μπορείς να μου μιλήσεις; Νιώθω σαν να 'ναι κακό πρώτο ραντεβού.
Καλύτερα να πηγαίνω. Θα αναρωτιούνται πού είμαι.
Μπράντλεϊ, μ' εμένα μιλάς. Μπορείς να μου πεις οτιδήποτε.
Είμαι μαλλιά κουβάρια. Και δεν θέλω να σε ρίξω κι εσένα.
Συγγνώμη.
Καλύτερα να ζητήσω λογαριασμό.
Ναι.
Γεια.
Μ' άρεσε πάρα πολύ η συνέντευξη για φοβέρα.
- Α, ναι; - Ελήφθη το μήνυμα. Σήμαινε πολλά για μένα.
- Δεν θες να πας φυλακή. - Όχι.
Δεν είσαι σκληρός.
Άκουσέ με. Πρέπει να το κάνω αυτό για την οικογένεια, τη νηφαλιότητά μου.
- Για τη νηφαλιότητα; - Ναι!
Θεέ μου. Μην οπλοποιείς τον εθισμό σου προσπαθώντας να αποδείξεις κάτι.
Είναι μαλακισμένη κίνηση.
Έχεις καν σκεφτεί τι επιπτώσεις θα 'χει σ' εμένα;
Θεέ μου, καλά λες. Δεν έχω καν σκεφτεί τι θα πάθεις εσύ,
μόνο που θα μπορούσες να 'χεις σβήσει τα βίντεο.
- Όλα. Μπορούσες να τα σβήσεις! - Αυτό...
Αυτό νόμιζα ότι θα έκανες όταν έφυγα.
Και μετά το είδα στην τηλεόραση και σκέφτηκα "Γιατί διάολο τα έδωσε;"
Και κατάλα... Όχι.
Γιατί τότε κατάλαβα ότι θα κάνεις οτιδήποτε για ν' ανέβεις.
- Εγώ; - Ναι.
Θα καταστρέψεις τις ζωές μας, το ξέρεις;
Έμαθα απ' την καλύτερη, έτσι;
Έδωσες τον μπαμπά. Αυτό μας γάμησε όλους, έτσι;
Εκτός από σένα. Εσύ βγήκες κι από πάνω.
Πλάκα κάνεις; Νομίζεις ότι ήταν κάποιο σχέδιο
για να φτάσω στη Νέα Υόρκη και να καταλήξω στο...
Τι σκατά κάθεσαι και λες;
Ξέρω πώς είναι να κοιτάω τον πατέρα μου χωρίς κανέναν σεβασμό.
Απολύτως.
Δεν θέλω να με κοιτάει έτσι η κόρη μου.
Αυτό θα με σκότωνε.
Νομίζεις ότι θα σε σέβεται η κόρη σου όταν πας μέσα σαν τον δικό μας;
Θα της καταστρέψεις τη ζωή! Και τη ζωή της Σέριλ και τη δική μου!
Είσαι μεθυσμένη.
Καλύτερα να πιεις λίγο νερό πριν ξαπλώσεις.
Το παίζεις Χριστός στον σταυρό. Αλήθεια τώρα;
Γεια.
- Γεια σου! - Γεια.
Νωρίς ήρθες.
Ναι, ήθελα να ξεπετάξω κάποια πράγματα απ' το γραφείο.
Τι τρέχει; Είσαι καλά;
Ναι, είμαι... Ξέρεις, το εκτιμώ πολύ
που πάντα με στηρίζεις και με υπερασπίζεσαι απ' όταν ήρθα.
Απλώς... Σημαίνει πολλά.
Αυτό ακούγεται σαν αντίο.
Πάει να σε βουτήξει το ΝΒΝ;
Όχι, απλώς ξεχνάω να το πω μερικές φορές, και ξέρω τι έχεις κάνει.
Και δεν ήσουν υποχρεωμένη να τα κάνεις όλα αυτά.
Το ξέρω. Εντάξει.
- Αγάπη, πρέπει να φύγω. - Ναι.
Θα πάρω συνέντευξη στον Πολ Μαρκς σήμερα.
Το ξέρω. Είναι...
Τι;
Ο Τσιπ έμαθε κάποιες πληροφορίες για εκείνον
και πρέπει να τον σφυροκοπήσω.
- Αλήθεια; - Ναι.
- Κοίτα... - Δεν είναι καλό.
Μπορεί να χαλάσει το ντιλ,
και δεν μου αρέσει καθόλου η ιδέα ότι θα το κάνω αυτό.
Μα αν όντως υπάρχει κάτι,
- καλύτερα να ξέρουμε τώρα... - Ναι.
- παρά πολύ αργά. - Το ξέρω.
Αυτό κάνουμε. Καταλογίζουμε ευθύνες, σωστά;
Σωστά. Αυτό κάνουμε.
Αυτό κάνουμε.
- Ναι. - Εντάξει. Εδώ γύρω θα 'μαι.
- Ναι. Εντάξει. - Εντάξει.
- Καλή συνέντευξη. - Ευχαριστώ.
Θεέ μου, πολύ μακριά είναι!
- Ναι. - Λοιπόν, πάμε.
Να μπούμε έτσι;
- Ναι. - Ναι, πάμε.
Παρακαλώ;
Παρακαλώ!
Θεούλη μου!
Είναι φιλικός!
- Γεια σου! - Το βρήκατε.
Δεν ντύθηκες.
- Κάνει ζόρικα κολπάκια. - Ορίστε;
Η στροφή. Δεν έχει σήμανση.
Μάλιστα! Όχι, βασικά... Τη βρήκαμε.
Πολύ όμορφο κρυμμένο διαμάντι έχεις εδώ.
Ακούστε, ξέρω ότι θα σας πάρει λίγο χρόνο να στήσετε και τα τοιαύτα.
Πάρτε ό,τι θέλετε και πάω να ετοιμαστώ κι εγώ.
Πάμε! Αγόρι μου, έλα! Πάμε!
Εντάξει. Γεια.
Όχι. Δεν χρειάζεται. Ευχαριστώ.
Εντάξει;
Εντάξει.
Λοιπόν... Συγγνώμη. Ποιοι είναι οι κανόνες;
Τι εννοείς;
Σε ξέρω; Δεν σε ξέρω;
Α, ναι. Σκέψου το λες και συναντιόμαστε για πρώτη φορά.
Εύκολο.
- Χαίρω πολύ. - Χαίρω πολύ.
Εντάξει.
Τσιπ.
Εντάξει.
- Εντάξει. Όλοι έτοιμοι; - Ναι!
- Πανέτοιμοι. - Φύγαμε.
Να γράφουν οι κάμερες.
Γιατί δεν δίνεις συνεντεύξεις;
- Δεν θέλω να σε προσβάλω. - Ελεύθερα.
Τις θεωρώ χάσιμο χρόνου, ειλικρινά.
Ο καθένας έχει την ατζέντα του και περιμένει να τον επιβεβαιώσει ο άλλος.
Και θα προτιμούσα να κάνω οτιδήποτε άλλο.
Να πάω για κυνήγι με τον Ντικ Τσέινι.
Να σταθώ σε ουρά στο υπ. Συγκοινωνιών.
Τότε, γιατί συμφώνησες να μιλήσεις σ' εμένα;
Διότι θεωρώ σημαντική αυτήν τη συμφωνία και μου το ζήτησες.
Όταν κάποιος με τους πόρους σου
αγοράζει μια εταιρεία όπως το UBA, δημιουργούνται πολλές απορίες.
Γιατί θες να προσθέσεις μια αυτοκρατορία μίντια στο πορτφόλιό σου;
Δεν έχω μια τέτοια.
Άρα είμαστε το τρόπαιό σου;
Όχι. Θεωρώ ότι το UBA έχει τεράστιες δυνατότητες κέρδους και μισώ τα fake news.
Μιλάει ο τύπος των τεχνολογικών κολοσσών.
Μάλιστα. Εντάξει. Φυσικά, το καταλαβαίνω.
Συμφωνούμε όλοι ότι είναι πιο υγιές ένα πακέτο τσιγάρα
παρά να μπούμε στο Twitter, έτσι;
Για πείσε τον κόσμο να απέχει όμως.
Οι ειδήσεις μπορούν να διορθωθούν.
Και θα ήθελα να το προσπαθήσω προτού να 'ναι πολύ αργά.
Και θα διορθώσεις εσύ τις ειδήσεις;
Δεν βλέπω κανέναν άλλο να προσφέρεται!
Και γιατί θεωρείς ότι είσαι ικανός να το κάνεις;
Ο πήχης μοιάζει να είναι αρκετά χαμηλά.
Μάλλον δεν έχεις και σε μεγάλη υπόληψη όσους ασχολούνται με τις ειδήσεις.
Να ανησυχούμε που θα συνεταιριστούμε με κάποιον που δεν μας σέβεται;
Το ίδιο θα μπορούσα να ρωτήσω κι εγώ.
Με θεωρούσες τόσο κακό για το UBA, που παράτησες τον Χαϊπίριον Ένα.
Εγώ ν' ανησυχώ για σένα;
Αυτό έγινε, σωστά; Κι αυτό είναι το Άλεξ Αφιλτράριστη.
Ίσως να συνέβη αυτό, αλλά καμία σχέση δεν είχε με σεβασμό.
Υπήρχαν, κι υπάρχουν ακόμη, ανησυχίες για την εξαγορά της εταιρείας
κι ο κύβος δεν ερρίφθη ακόμη.
Σίγουρα το αντιλαμβάνομαι αυτό. Το έκανες απόλυτα σαφές.
Γι' αυτό παραμόνευες το ξενοδοχείο μου;
Να σας πω κάτι; Να κάναμε ένα σύντομο διάλειμμα;
- Εντάξει. Φυσικά. - Γίνεται;
- Επιστρέφω. - Εντάξει.
Είσαι εντάξει;
Ναι.
Εντάξει. Θα τον ρωτήσεις για τη φοιτήτρια του Στάνφορντ;
Στρίμωξέ τον.
Το ξέρω. Θα το κάνω.
Εντάξει.
Είχες ένα εκκολαπτήριο επιχειρήσεων για καινοτόμους νέους στην τεχνολογία.
Πράγματι. Το ίδρυσα την περίοδο της φούσκας των dot-com.
Βγήκαν πολλές σπουδαίες ιδέες.
Μα μετά αποχώρησες.
Ναι. Το τμήμα αεροναυπηγικής άρχισε να σημειώνει επιτυχία.
Περνούσα πολύ χρόνο στο Τέξας και τη μεταβίβασα.
Το μετανιώνεις;
Δεν καταλαβαίνω τι εννοείς.
Μια πρώην φοιτήτρια του Στάνφορντ, που ήταν στο εκκολαπτήριο,
λέει ότι έχει γράψει έναν κώδικα.
Έναν κώδικα που εξελίχθηκε στο σύστημα ανάλυσης δεδομένων
που πουλάς σε κυβερνήσεις ανά τον κόσμο.
Το λογισμικό αναπτύχθηκε σε βάθος χρόνου
και πέρασε από εκατοντάδες επαναλήψεις για να γίνει αυτό που είναι σήμερα.
Ναι. Μα η αρχική ιδέα ήταν δική της.
Η αρχική ιδέα ήταν, αν θυμάμαι καλά,
ένας παρεμβολέας GPS για ακτιβιστές κι αντιφρονούντες,
τον οποίο προτείναμε σε πολλούς επενδυτές, και τον απέρριψαν όλοι.
Και τον αγόρασες εσύ τελικά.
Μια ιδέα ενός δισεκατομμυρίου σε τιμή ευκαιρίας, 50 χιλιάρικα.
- Τόσο έδωσες; Πενήντα χιλιάρικα; - Έχω αγοράσει πολλές ιδέες
απ' το εκκολαπτήριο.
Όλες αυτές οι συμφωνίες συνηθίζονταν τότε στον χώρο.
Στον χώρο συνηθιζόταν επίσης
ο σκηνοθέτης να πηδάει μια ηθοποιό στον καναπέ του κάστινγκ, οπότε...
Ή ένας άνκορμαν να έχει ένα κουμπί που κλειδώνει την πόρτα.
Είσαι πλούσιος επειδή έκλεψες την ιδέα κάποιου άλλου;
Δεν ανάγκασα κανέναν να υπογράψει τίποτα. Εκείνο το άτομο πούλησε την ιδέα του.
Μα το ανάγκασες να υπογράψει συμφωνητικό εχεμύθειας και πήρες μια προοδευτική ιδέα
και τη μετέτρεψες σε προγνωστικό εργαλείο αστυνόμευσης.
Αντιλαμβανόμαστε κι οι δύο το νόημα ενός τέτοιου συμφωνητικού.
Ο ένας κερδίζει κι ο άλλος φιμώνεται.
Άρα, είναι δίκαιο να τα χρησιμοποιείς εναντίον νεαρών φοιτητών
ενώ ίσως δεν έχουν την εμπειρία
να καταλάβουν τις επιπτώσεις αυτού που υπογράφουν;
Όλοι οι συμβαλλόμενοι στη συναλλαγή ήταν ενήλικες.
Αυτή η φοιτήτρια δεν ένιωθε τόσο καλά.
Και, για την ακρίβεια, υπέστη παραλυτική κατάθλιψη
κι έκανε απόπειρα αυτοκτονίας.
Λυπάμαι. Δεν είχα ιδέα.
Λοιπόν, θες να απαντήσεις κάτι;
Σ' αυτήν την πρώην φοιτήτρια; Στους τηλεθεατές μας;
Νομίζω ότι...
Ξέρεις, κοιμόμουν στο δάπεδο του εργοστασίου μου,
μερικές φορές για βδομάδες ολόκληρες.
Όταν ετοιμάζαμε το πρώτο πρωτότυπο του Χαϊπίριον Ένα,
με τους μηχανικούς μου δουλεύαμε 18 με 20 ώρες κάθε μέρα.
Όταν εστιάζομαι σε κάτι, έχω την τάση να μπλοκάρω οτιδήποτε άλλο.
Οπότε, όταν γύρισα σπίτι τελικά, η γυναίκα μου είχε φύγει.
Είχε πάρει ό,τι της ανήκε και το σπίτι ήταν κενό.
Ούτε ξέρω πόσο καιρό είχε φύγει. Πιθανώς βδομάδες πριν.
Αναγκάστηκα να κάνω μια πολύ σοβαρή ενδοσκόπηση.
Για τον τρόπο που φερόμουν στους άλλους. Για το κόστος αυτού που έκανα.
Κι έκτοτε έχω αλλάξει τις πολιτικές της εταιρείας μου,
καθώς και την προσωπική μου συμπεριφορά και πεποιθήσεις.
Άρα, νομίζω ότι μάλλον οφείλω σ' εκείνη τη φοιτήτρια, το λιγότερο...
μια συζήτηση.
Επόμενη ερώτηση;
Ενώ ο πρόεδρος λέει ότι θα εργαστεί για την εύρεση λύσης στο αδιέξοδο,
ηγέτες του Κογκρέσου συνεχίζουν να διαφωνούν με αρκετά καίρια σημεία.
Κι όταν επιστρέψουμε...
Όταν επιστρέψουμε...
Μπράντλεϊ, τι τρέχει;
Μπράντλεϊ!
Όταν επιστρέψουμε, θα ασχοληθούμε με την κατ' οίκον διδασκαλία.
Θα γνωρίσουμε μια μητέρα, που, στην πανδημία,
αποφάσισε ότι τα παιδιά δεν θα επέστρεφαν ποτέ σε παραδοσιακή αίθουσα.
Είμαστε εκτός.
Γεια.
- Η Μπραντ δεν είναι εδώ. Έχει... - Το ξέρω. Μ' εσένα ήρθα να μιλήσω.
Μπορώ να περάσω;
Έκανα πολλές εικασίες για σένα προτού καν σε γνωρίσω.
Αναμενόμενο.
Νομίζω...
Νομίζω ότι έβαλα την Μπράντλεϊ να διαλέξει μεταξύ μας όταν αρρώστησε η μαμά σας.
Έτσι ένιωθε η Μπράντλεϊ, νομίζω, και δεν ήταν δίκαιο.
Κι ίσως να την έχω ενθαρρύνει...
να σε αποκόψει απ' τη ζωή της.
Για να την έχεις ολόδική σου;
Συγγνώμη.
Αυτό που θέλω να πω είναι ότι...
Νομίζω πως η Μπράντλεϊ θέλει να είναι μαζί μου και το θέλω κι εγώ.
Μα τις προάλλες που φάγαμε μαζί
την είδα πολύ αγχωμένη με το να ξεκινήσουμε πάλι.
Και πιστεύω ότι αυτό οφειλόταν κατά πολύ σ' εσένα.
Στον τρόπο που σε έκρινα, εννοώ.
Δεν μου μιλάει για τέτοια πράγματα.
- Δεν... - Νομίζω πως φοβάται.
- Γιατί όποτε σε πλησιάζει... - Τα σκατώνω.
- Όχι. - Ναι.
Εσύ τη βλέπεις όπως κανένας άλλος.
Δεν μπορεί να σου κρυφτεί.
Αν μπορείς να μας στηρίξεις, θα σήμαινε πολλά για την Μπράντλεϊ, και για μένα.
Μια ευκαιρία να είχα μόνο, ξέρω πως θα μπορούσα να την κάνω ευτυχισμένη.
Θα το σκεφτώ.
Θα το σκεφτώ, εντάξει;
Ωραία ήταν.
Πότε θα παίξει;
Την άλλη βδομάδα. Θα μονταριστεί το Σ/Κ.
Λοιπόν, Άλεξ, θα γυρίσεις στην πόλη;
Ναι, σε λίγο. Ευχαριστώ, Τσιπ.
Έχω κάποιες ιδέες για τη μορφή της εκπομπής,
οπότε ας τα πούμε όσο οδηγείς, να μονταριστεί το τρέιλερ.
- Ξέρεις ότι η Μία μάς κυνηγάει για... - Ναι, ωραία.
Φυσικά. Θα σε πάρω απ' το αμάξι.
Τσιπ, πάμε.
- Ναι. - Εντάξει. Συγγνώμη. Να σας ξεπροβοδίσω.
Προσοχή στη στροφή.
- Ευχαριστούμε. - Εννοείται.
- Καλημέρα. - Ευχαριστούμε.
Επέζησες κι απ' αυτό.
Δεν μου χαρίστηκες.
Αυτό είναι το νόημα.
Με τρώει όμως.
Πώς έμαθες για εκείνη; Γι' αυτήν τη φοιτήτρια του Στάνφορντ.
Ξέρεις ότι δεν μπορώ να σου πω. Και, ειλικρινά, δεν ξέρω ποια είναι.
Ήταν δίκαιο αυτό που έκανες.
Μ' αρέσει που το έθιξες αυτό.
- Σου άρεσε; - Ναι.
Πολλοί στη θέση σου δεν θα με στρίμωχναν έτσι, αλλά εσύ το έκανες.
Εντυπωσιακό.
Το UBA έχει κάποια πρότυπα κι αυτό δεν αλλάζει με τη συμφωνία.
Ακόμη κι αν συμβεί,
δεν είναι ότι τρώμε και τα σάλια μας.
- Μεταφορικά το είπα. - Φυσικά.
Ξέρεις.
Και κυριολεκτικά.
Όχι. Δεν τρώμε τα σάλια μας.
Ας παραμείνει έτσι.
Συμφωνούμε απολύτως.
Συμφωνώ όσο ποτέ άλλοτε.
Δεν πρέπει να το κάνουμε αυτό.
Σωστά. Δεν συνέβη ποτέ.
Πάω να πάρω το... Ξέχασα το παλτό μου εδώ.
Όχι, πού... Το παλτό μου είναι...
Ξέχασα κάτι άλλο;
Αν ξέχασες κάτι άλλο; Δεν νομίζω.
Ούτε εγώ το νομίζω.
Ας παντρευτούμε στον Νιαγάρα.
- Τι; - Ας το κάνουμε.
Ας βρούμε έναν ειρηνοδίκη και μερικούς μάρτυρες
και κουλές αμφιέσεις κι ας το κάνουμε!
Αυτό είναι ναι ή...
Όχι.
- Όχι. - Συγγνώμη.
Νόμιζα πως αυτό ήθελες. Οπότε, τι...
Τι; Κάτσε... Τι; Το παρερμήνευσα τελείως, γαμώτο μου;
Εσύ πετούσες υπονοούμενα ένα τρίμηνο τώρα
κι έλεγες για δαχτυλίδι.
Ίσως δεν έκανα την πρόταση με τον καλύτερο δυνατό τρόπο.
Οργανώναμε μια τεράστια συνέντευξη.
Αλλά...
Πες μου τι θες. Αυτό θα κάνουμε.
Πες μου τι θέλεις! Μπορούμε...
Θέλω να μου το ζητήσεις για μένα.
Όχι εξαιτίας εκείνης.
Αυτό είναι γελοίο.
Έλα τώρα.
Χαλ;
Σέριλ;
ΜΠΙ, ΑΛΛΑΞΑ ΓΝΩΜΗ. (ΓΙΑ ΠΟΛΛΑ ΠΡΑΓΜΑΤΑ)
ΕΥΧΑΡΙΣΤΩ ΓΙΑ ΟΛΑ. ΦΕΥΓΟΥΜΕ ΓΙΑ ΝΑ ΑΠΟΦΥΓΟΥΜΕ ΤΗΝ ΚΙΝΗΣΗ. Σ' ΑΓΑΠΩ, Χ
Τι όμορφο ξύπνημα.
- Καλημέρα. - Καλημέρα.
Πάρε. Θεέ μου.
ΚΟΡΙ ΕΛΙΣΟΝ
Εντάξει.
- Κόρι. - Γεια. Πολύ νωρίς;
Όχι, ποτέ.
Άκου, ό,τι κολπάκι κι αν έστηνε η Άλεξ με τη συνέντευξη, μην ανησυχείς.
Δεν θα παίξει αν δεν μας εξυπηρετεί.
Πήγε καλά, βασικά. Πιστεύω ότι θα κάνει καλό στην εικόνα μας.
Χαίρομαι πολύ που το ακούω. Η Άλεξ είναι...
Έχει πάθος με τη δουλειά της.
Βασικά, ήταν... καταπληκτική.
Εντυπωσιακή, βασικά.
Με συνάρπασε, να σου πω την αλήθεια.
Βασικά...
καταλαβαίνεις γιατί είναι τόσο μεγάλο ατού για την εταιρεία.
Εννοείται.
Άκου. Ξέρω ότι το μάρκετινγκ πιέζει για καινούριο λογότυπο,
αλλά δεν νομίζω πως η Χαϊπίριον πρέπει να είναι τόσο στη μόστρα.
Κάτι απλό, εντάξει; Όσο λιγότερη τριβή τόσο καλύτερα.
Ωραία! Σ' αυτό συμφωνούμε.
Εντάξει. Θα τα πούμε.
Τέλεια. Θα...
Λόρα!
- Γεια. - Γεια.
Συγγνώμη για το δείπνο τις προάλλες. Ήμουν απαίσια.
Και δεν υπάρχει θέμα.
Ο Χαλ είναι μια χαρά.
Δεν ήταν τίποτα.
Απλώς μου λείπεις. Μου λείπεις πολύ.
Ξέρεις, κοιμόμουν στο δάπεδο του εργοστασίου μου,
μερικές φορές για βδομάδες ολόκληρες.
Όταν ετοιμάζαμε το πρώτο πρωτότυπο του Χαϊπίριον Ένα,
με τους μηχανικούς μου δουλεύαμε 18 με 20 ώρες κάθε μέρα.
Πώς είναι;
Όταν εστιάζομαι σε κάτι, έχω την τάση να μπλοκάρω οτιδήποτε...
Μια χαρά δείχνεις.
Μπορούσες να μου μιλήσεις.
Δεν είχα ιδέα ότι ένιωθες έτσι.
Δεν ήξερα πώς ένιωθα.
Και τώρα;
Θα επικοινωνήσουν οι δικηγόροι μου. Μπορώ να φύγω αθόρυβα.
Δεν θέλω να κάνω πιο άβολη τη μετάβαση.
Θα παραιτηθείς, δηλαδή;
Ναι. Καλύτερα έτσι.
Στέλα, έλα τώρα. Το UBA είναι κολλημένο στο παρελθόν.
Χρειάζονται κάποιον με όραμα για να το πάει μπροστά.
Πιστεύω πως αυτή είσαι εσύ.
- Ο Κόρι ίσως διαφωνεί. - Ο Κόρι δεν θα 'ναι εδώ.
Θα σου στείλω μια πρόταση εργασίας.
Μόλις εγκρίνουν τη συγχώνευση οι μέτοχοι, θα πάρεις τη θέση του Κόρι.
Τεράστιο άλμα.
Θα υπάρξει μεγάλη αντίδραση.
Τι λέμε πάντα; Δεν παίζουμε με τους κανόνες...
Τους φτιάχνουμε.
Τι λες, Στέλα;
Θες να κάνεις κουμάντο εδώ;
Υποτιτλισμός: Εύα Τανταλίδου